laion/Wikipedia-Exotic huggingface dataset:
קאדאר

האם התכוונתם ל... יאנוש קאדאר – פוליטיקאי הונגרי, המנהיג הקומוניסטי של הונגריה בין השנים 1956 - 1988, ראש ממשלת הונגריה. פלורה קאדאר – שחקנית תיאטרון וקולנוע הונגרייה. קאדאר (שפה) – שפה דראווידית
דורו (פירושונים)

האם התכוונתם ל... דורו – נהר בחצי האי האיברי אישים ששם משפחתם הוא "דורו" האווי דורו – זמר אמריקאי, חבר בלהקת הבנים בקסטריט בויז איברהים דורו – כדורגלן עבר בוסני דורו (זמרת) (אנ') – שם במה של דורותי פש (Dorothee Pesch), זמרת רוק כבד גרמניה
דיטר איילטס

דיטר איילטס (בגרמנית: Dieter Eilts, נולד ב-13 בדצמבר 1964) הוא כדורגלן עבר גרמני ששיחק בוורדר ברמן ובנבחרת גרמניה בעמדת הקשר. נכון לשנת 2015, איילטס הוא מנהל אקדמיית הכדורגל של ורדר ברמן. איילטס זכה עם נבחרת גרמניה ביורו 1996 ונבחר לנבחרת מצטייני הטורניר של אופ"א. איילטס, יליד באופגנט-שוט שבגרמניה המערבית, שיחק לאורך כל הקריירה שלו בוורדר ברמן. תחילה במועדון הנוער, ממנו עלה לקבוצת המילואים בשנת 1984. בשנת 1985 ערך איילטס את הופעת הבכורה בקבוצה הבכירה לאחר שכישרונו התגלה על ידי המאמן אוטו ריהאגל, ועד שנת 1988 שיחק בקבוצה הבכירה ובקבוצת המילואים לסירוגין, ובשנת 1988 הפך לשחקן קבוע בקבוצה הבכירה, בה שיחק עד לשנת 2002. איילטס צבר 390 הופעות בבונדסליגה במדי ורדר ברמן, בהן כבש שבעה שערים, והוא ממוקם במקום השלישי בטבלת שיאני ההופעות של ורדר ברמן בכל הזמנים, אחרי דיטר בורדנסקי והורסט-דיטר הוטגס. בשנותיו האחרונות בקבוצה שימש איילטס קפטן, עד לפרישתו בשנת 2002. איילטס זכה עם ורדר ברמן בשתי אליפויות הבונדסליגה, הראשונה בשנת 1988 והשנייה בשנת 1993. כמו כן, זכה איילטס עם ורדר ברמן בשלושה גביעים מקומיים, ואף זכה פעם אחת עם הקבוצה בגביע אירופה למחזיקות גביע בשנת 1992, לאחר ניצחון 2-0 במשחק הגמר מול מונקו, בו שיחק 90 דקות. הצלחתו של איילטס בוורדר ברמן, מסירותו לקבוצה, עוצמתו הפיזית וראיית המשחק שלו, הקנו לו מקום בסגל נבחרת גרמניה ליורו 1996. בטורניר זה פתח בהרכב נבחרתו בכל משחקיה, ובכולם אף השלים את מלוא הדקות, למעט משחק הגמר מול נבחרת צ'כיה, בו נפצע איילטס והוחלף במחצית על ידי חברו לוורדר ברמן, מרקו בודה. במשחק זה ניצחה גרמניה בתוצאה 2-1 מצמד של אוליבר בירהוף, וזכתה בגביע. איילטס הצטיין לאורך כל הטורניר ונבחר לנבחרת מצטייני היורו של אופ"א. למרות הצלחתו של איילטס בטורניר זה, הוא לא זומן לטורנירים גדולים נוספים, והופעתו האחרונה בנבחרת נערכה בשנת 1997. איילטס צבר בסך הכל 31 הופעות במדי הנבחרת, בהן לא הבקיע. איילטס אימן לאחר פרישתו את קבוצת הנוער עד גיל 19 של ורדר ברמן, ולאחר מכן את נבחרות גרמניה הצעירות השונות. בעונת 2008/09 אימן את הנזה רוסטוק, ששיחקה אז בליגת הבונדסליגה השנייה, אך פוטר בחודש מרץ באותה עונה בגין תוצאות דלות. החל מחודש מרץ 2012, איילטס מנהל את אקדמיית הכדורגל של ורדר ברמן. עם ורדר ברמן: אליפות הבונדסליגה (2): 1988, 1993 הגביע הגרמני (3): 1991, 1994, 1999 גביע אירופה למחזיקות גביע: 1992 עם נבחרת גרמניה: אליפות אירופה בכדורגל: 1996 דיטר איילטס, באתר Transfermarkt דיטר איילטס, באתר Fussballdaten.de (בגרמנית) דיטר איילטס, באתר WorldFootball.net דיטר איילטס, באתר National Football Teams דיטר איילטס, באתר FootballDatabase.eu פרופיל המאמן, באתר Transfermarkt טבלת שיאני ההופעות של ורדר ברמן באתר הרשמי של הקבוצה
פנדורה (ארכיון)

פנדורה הוא אתר אינטרנט לאחסון ולשימור פרסומים מקוונים של אוסטרליה. הוא הוקם ב-1996 על ידי הספרייה הלאומית של אוסטרליה ומתפתח בשיתוף עם ספריות מדינה ומוסדות תרבות ביניהם המכון האוסטרלי ללימודים אבוריג'יניים, אנדרטת המלחמה של אוסטרליה והארכיון הלאומי לסרטים ושמע. בנוסף לדמות המיתולוגית פנדורה, השם הוא ראשי תיבות בדיעבד למטרת הארכיון: "שימור וגישה למאגרי מסמכים ברשת של אוסטרליה" (Preserving and Accessing Networked Documentary Resources of Australia). בחירת האתרים שיופיעו בארכיון נקבעת באופן עצמאי על ידי כל אחד מהגופים המשתתפים לפי אמות מידה שאותו גוף קובע ואשר תואמות את מטרות המיזם. על הארכיון לקבל היתר מכל אתר המופיע בו על מנת לאזכר אותו. אתר האינטרנט הרשמי של פנדורה פנדורה, ברשת החברתית אקס (טוויטר) אתר הספרייה הלאומית האוסטרלית מאתר הארכיון http://pandora.nla.gov.au/historyachievements.html
עלמא (להקה)

עלמא היא להקת טריו ישראלית המנגנת טקסטים המושפעים מן המקורות ומן השירה היהודית־ישראלית החדשה על גבי מוזיקה המושפעת מפיוטים וניגונים מסורתיים לצד מוזיקת עולם ואינדי. חברי ההרכב הם: אליאב אובל־נאמן נולד ב-1978, גדל בבית דתי לאומי בירושלים ומנגן בפסנתר ובגיטרה. רעיה מוסקל, ילידת גבעת שמואל (1976), בת למשפחה בוכרית מסורתית. נגנית אקורדיון ופסנתר. אברהם מוסקל נולד ב-1977 וגדל במשפחה חרדית של חסידי ויזניץ בבני ברק, נגן גיטרה, בגיל 16 יצא בשאלה ולאחר מכן הוא ורעיה התקרבו בחזרה יחד לדת. אליאב ואברהם מוסקל נפגשו לראשונה בטיול בגרנדה, ספרד, בשנת 2000. שנה אחר כך פגשו את רעיה בג'אם סשן במוסררה, והקימו את ההרכב. ב־2007 יצא לאור אלבומם הראשון "מעל מה שאנחנו" וזכה להצלחה על אף ששווק ללא חברת יחסי ציבור. השירים הבולטים בו הם "אילו פינו" ו"ניגון לבניה" ובמיוחד השיר "שיר" (המוכר כ"שיר האיילה"), שנכתב על ידי יונה וולך והולחן על ידי אליאב. אלבומם השני "שער", יצא בתחילת 2012. השיר "ואם היינו" הכלול בו נכנס לפלייליסט של גלגל״צ. אלבומם השלישי "לכבוד המקום", הושק במאי 2017, במופע במועדון זאפה בירושלים. 2007 – מעל מה שאנחנו 2013 – שער 2017 - לכבוד המקום 2024 - לוחות הלב אתר האינטרנט הרשמי של עלמא עלמא, דף שער בספרייה הלאומית יעקב בר-און, ‏מקום בעלמא: חברי הלהקה שהכירו ברחוב משיקים את אלבומם השלישי, באתר מעריב אונליין, 1 ביוני 2017 אורי זר אביב | גילוי מרעיש, להקת עלמא מבקשת לשמור על התמימות, באתר הארץ, 3 בינואר 2012 נדב-בן אוד, להקת עלמא משיקה אלבום בזאפה: "הקהל הירושלמי הוא קהל הבית", באתר כל העיר, 16 במאי 2017
עונת 1961/1962 בליגה הלאומית

עונת 1961/1962 בליגה הלאומית הייתה העונה השביעית של הליגה הלאומית כליגת הכדורגל הבכירה בישראל. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים. הליגה כללה 12 קבוצות. העונה החלה ב-23 בספטמבר 1961 והסתיימה ב-28 באפריל 1962. העונה הסדירה בפעם הרביעית ברציפות הסתיימה בניצחון של הפועל פתח תקווה. שיא זה לא נשבר עד היום. המבקיעים המצטיינים של העונה היו יצחק נזרי מהפועל טבריה ושלמה לוי מהפועל חיפה שכבשו 16 שערים כ"א. בסיום העונה מכבי נתניה ירדה לליגת המשנה ובמקומה לליגה הלאומית עלתה קבוצת הכח מכבי רמת גן.
ויקטור פאצ'ו

ויקטור פאצ'ו (באלבנית: Viktor Paço; כונה בישראל ויקטור פאצ'ה; נולד ב-14 בפברואר 1974) הוא כדורגלן עבר אלבני ששיחק בעמדת החלוץ. פאצ'ו החל את הקריירה בקבוצת פלמורטרי מהעיר ולורה שבאלבניה. בגיל צעיר עבר לאתלטיקו מדריד וצורף לסגל קבוצת המילואים של המועדון. כשהיה בן 18 עבר ליוון וחתם בקבוצת א.א.ק. אתונה, אך לא שיחק במדי הקבוצה, וכעבור שנה עבר לקפריסין ושיחק בא.א.ק. לרנקה. בשנת 1995 שב לקבוצת נעוריו ואת עונתו האחרונה במדיה, 1996/1997, סיים כמלך השערים. ביצועיו בקבוצה צדו את עיניו של מאמן נבחרת אלבניה והוא זומן לסגל הנבחרת ובה רשם ארבע הופעות. בתום העונה המוצלחת עבר למריבור וזכה עמה באליפות סלובניה ומשם עבר להיידוק ספליט מליגת העל הקרואטית. בתחילת עונת 1998/1999 הגיע פאצ'ו לישראל וחתם בקבוצת הפועל ירושלים ששיחקה אז בליגה הבכירה. לאחר חצי עונה מוצלחת בה כבש תשעה שערים ב-13 משחקים הושאל למכבי חיפה שהתמודדה על תואר האליפות ועברה את שלב שמינית הגמר בגביע אירופה למחזיקות גביע, וזאת בעקבות מכירתו של חלוץ הקבוצה אלון מזרחי לניס. במכבי חיפה נאלץ פאצ'ו להתמודד על מקום בהרכב עם חלוץ הרכש רונן חרזי, וכבש ארבעה שערים עד תום העונה. הקבוצה לא הצליחה לזכות באליפות ונשרה מהטורניר האירופאי לאחר שהפסידה בשלב רבע הגמר ללוקומוטיב מוסקבה. במשחקה של חיפה נגד עירוני אשדוד באותה עונה זרק פאצ'ו בכעס את אחת מנעליו על ראשו של שוער אשדוד לאחר שהחטיא בעיטה לשער. לקראת עונת 1999/2000 עבר פאצ'ו לבית"ר ירושלים, במדיה כבש 13 שערי ליגה כאשר הקבוצה סיימה במקום החמישי, ובגביע המדינה הגיעה עד לשלב הגמר. במשחק הגמר מול הפועל תל אביב השווה פאצ'ו ל-1–1 סמוך לשריקת הסיום של המשחק, והשווה את התוצאה ל-2–2 בדקה ה-119 בהארכה, אך בית"ר הפסידה את הגביע בדו-קרב פנדלים. בעונת 2000/2001 עבר פאצ'ו להפועל חיפה כשאת הדרך ההפוכה עושה כוכב הקבוצה ג'ובאני רוסו. חיפה סיימה את העונה במקום השלישי כשפאצ'ו כובש שלושה שערים. בתקופה זו נקלע בעלי המועדון רובי שפירא לקשיים כלכליים ונאלץ לשחרר שחקנים רבים, וכך פאצ'ו מצא את דרכו חזרה לבית"ר ירושלים. בעונה הבאה כבש פאצ'ו שמונה שערים ובית"ר ניצלה מירידה לליגה השנייה במחזורי הסיום. במהלך הקדנציה השנייה בבית"ר הושעה פאצ'ו מאימוני הקבוצה בעקבות התבטאות נגד מאמן הקבוצה אלי כהן. פאצ'ו אף שלח מכתב תלונה לאופ"א וביקש סיוע בהתנהלות מול המועדון, ושב לאימוני הקבוצה לאחר כחודש. את עונת 2002/2003 פתח פאצ'ו בקוצ'ליספור מליגת העל הטורקית שנשרה בתום העונה לליגה השנייה. פאצ'ו עבר לארצות הברית לקבוצת רוצ'סטר ריינוס, וב-2006 פרש ממשחק פעיל. לאחר פרישתו נשאר פאצ'ו בעיר רוצ'סטר והקים בית ספר לכדורגל. ויקטור פאצ'ו, באתר Transfermarkt ויקטור פאצ'ו, באתר WorldFootball.net ויקטור פאצ'ו, באתר National Football Teams ויקטור פאצ'ו, באתר FootballDatabase.eu עמוד השחקן באתר הרשמי של מכבי חיפה יהונתן כהן, ‏פאצ'ה: "המוסלמי הראשון בבית"ר? אני בכלל נוצרי", באתר ערוץ הספורט, 12 בנובמבר 2016 Albanian Superliga top scorers רועי שילינג, ‏‏שליימה נגד אברם, פאצ'ה נלחם והחגיגה במגזר, באתר ספורט1, 20 במאי 2015 פרץ סופר וגולן בר יוסף, סופית: רוסו בירושלים, פאצ'ה בחיפה, באתר ynet, 28 ביוני 2000 שלמה חסיד, בית"ר ירושלים: ויקטור פאצ'ה לדין משמעתי, באתר ynet, 16 במרץ 2002
אמפיצילין

אמפיצילין (באנגלית: Ampicillin) היא תרופה אנטיביוטית ממשפחת הפניצלינים הסמיסינתטיים. התרופה משמשת לטיפול במגוון זיהומים בקטריאליים, כגון זיהומי דרכי הנשימה, אף אוזן גרון, שלפוחית השתן וזיבה לא מסובכת. אמפיצילין נכללת ברשימת התרופות החיוניות של ארגון הבריאות העולמי החל ממהדורתה הראשונה (1977). בישראל נמכרת התרופה תחת השם המסחרי פניברין, במרשם רופא בלבד. אמפיצילין היא האנטיביוטיקה הראשונה שהייתה בעלת ספקטרום רחב, משמע יעילה בטיפול בחיידקי גראם חיובי וגראם שלילי גם יחד. מחלות נפוצות בהן מטפלים בעזרת אמפיצילין כוללות דלקת גרון, סינוסיטיס, ברונכיטיס, טיפואיד וכן למניעת זיהום סטרפטוקוקוס מקבוצה B בתינוקות. בנוסף לשימושים אלו, הוא משמש לטיפול במגוון רחב של זיהומים ומחלות הנגרמים על ידי החיידקים הבאים: Streptococcus pneumoniae Streptococcus pyogenes Staphylococcus aureus Neisseria meningitidis Haemophilus influenzae מספר זנים של Enterobacteriaceae שימוש חשוב נוסף הוא טיפול בזיהומים הנגרמים מחיידקי הסוג Enterococcus, זיהומים אלו בדרך כלל מסווגים כזיהום נוזוקומי ונגרמים עקב שהייה וטיפול בבתי חולים. כמו מרבית התרופות ממשפחת האמינופניצלינים, אמפיצילין הוא בטוח לשימוש והסיכוי לפתח תלות בחומר זניחה. תופעות הלוואי הנפוצות ביותר לטיפול בו הן פריחה, שלשול ובחילה. התרופה עלולה להזיק לחולים הסובלים מלימפומה, מונונוקלאוזיס זיהומי ובעלי תגובות רגישות יתר או אי ספיקת כליות. האתר הפעיל בתרופה הוא טבעת בטא-לקטם (β-lactam). התרופה מונעת את פעילותו התקינה של האנזים טרנספפטידאז, אנזים זה אחראי למנגנון ייצור וחידוש של דופן התא הקשיח בחיידקים רבים. פגיעה באנזים גורמת לליזיס לאחר שהתא מייצר דופן פגום, דבר שמוביל למותו. חיידקים מסוימים (לדוגמה: חלק מהזנים של Staphylococcus aureus) פיתחו עמידות לחומר הפעיל הזה, על ידי יצור של אנזים בטא לקטמאז. האנזים פוגע בתפקוד התרופה על ידי הידרוליזה של טבעת הלקטם, בעקבות שינוי זה החומר מאבד את תכונותיו האנטיבקטריאליות. האמפיצילין פותח על ידי חברת התרופות הבריטית Beecham Group בשנת 1961 והיה בעל השפעות דומות לפניצילין, אך בנוסף הראה פעילות אנטיבקטריאלית גם מול חיידקי גראם שלילי. התרופה שווקה לראשונה תחת השם המסחרי פנבריטין (Penbritin). לפני גילוי האמפיצילין, פניצלינים שימשו לטיפול בחיידקי גראם חיובי בלבד. מאז ועד היום התגלו פניצלינים רבים הפועלים על ספקטרום רחב של חיידקים, כגון אמוקסיצילין וטזוצין. התרופה נמצאת בשימוש נפוץ ורציף עד היום. אנטיביוטיקה פנצילין אמוקסיצילין מדיה וקבצים בנושא אמפיצילין בוויקישיתוף הערך "אמפיצילין", באתר ויקירפואה הערך אמפיצילין, באתר InfoMed מידע כללי אודות אמפיצילין באתר Drugs (באנגלית) סקירה על אמפיצילין באתר Druginfosys (באנגלית) אמפיצילין, באתר אנציקלופדיה בריטניקה (באנגלית) Ampicillin". The American Society of Health-System Pharmacists. Retrieved Aug 1, 2015. WHO Model List of EssentialMedicines. World Health Organization. October 2013. Retrieved 22 April 2014. Acred, P; Brown, D. M.; Turner, D. H.; Wilson, M. J. (April 1962). "Pharmacology and chemotherapy of ampicillin--a new broad-spectrum penicillin". Br J Pharmacol Chemother 18 (2): 356–69. doi:10.1111/j.1476-5381.1962.tb01416.x.PMC 1482127. PMID 13859205 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוליבר רק

אוליבר רק (בגרמנית: Oliver Reck, נולד ב-27 בפברואר 1965 בפרנקפורט שבגרמניה המערבית) הוא כדורגלן עבר גרמני ששיחק בעיקר בורדר ברמן ובשאלקה 04 בעמדת השוער. רק נחשב לאחד השוערים היעילים ביותר בתולדות הבונדסליגה. רק שמר על שער נקי ב-176 מתוך 471 משחקים בבונדסליגה. רק החל את קריירת הבוגרים שלו בקיקרז אופנבך, ששיחקה בבונדסליגה באותו זמן. בשנת 1984 ירד עם קיקרז אופנבך אל הבונדסליגה השנייה, ובשנת 1985 חתם בוורדר ברמן. רק שיחק בוורדר ברמן במשך 13 עונות רצופות, בהן צבר 345 הופעות. רק זכה עם ורדר ברמן בשתי אליפויות הבונדסליגה, הראשונה בשנת 1988 והשנייה בשנת 1993. כמו כן, זכה רק עם ורדר ברמן בשני גביעים מקומיים, הראשון בשנת 1991, לאחר ניצחון בפנדלים על פ.צ. קלן לאחר 1-1 בתום 120 דקות, והשני בשנת 1994, לאחר ניצחון 3-1 בגמר על רוט-וייס אסן. רק גם הפסיד בשני גמרים, בשנת 1989 רק שיחק בגמר בו הפסידה ברמן 4-1 לבורוסיה דורטמונד, ובשנת 1990 שיחק בגמר בו הפסידה ורדר ברמן 3-2 לקייזרסלאוטן. רק זכה פעם אחת עם הקבוצה בגביע אירופה למחזיקות גביע בשנת 1992, לאחר ניצחון 2-0 במשחק הגמר מול מונקו, אך לא שיחק בגמר זה. בקיץ 1998 עבר רק לשאלקה 04, שם שיחק חמש עונות, בהן צבר 112 הופעות, עד לפרישתו בשנת 2003. רק זכה עם שאלקה בשני גביעים מקומיים ברציפות, נוסף על אלו שזכה בהם בוורדר ברמן. בגביע הראשון זכה רק בשנת 2001 לאחר ניצחון 2-0 בגמר על אוניון ברלין, ובשני זכה בשנת 2002 לאחר ניצחון 4-2 בגמר על באייר לברקוזן, כשבשני הגמרים פתח בהרכב. את שערו היחיד בקריירה הבקיע רק בפברואר 2002, בפנדל במשחק ליגה מול פ.צ. סנט פאולי, שהסתיים בתוצאה 4-0 לשאלקה. בעונת 2003, האחרונה של רק לפני פרישתו, הוא איבד את מקומו בהרכב לשוער פרנק רוסט, ובחר לפרוש בתום העונה. רק זכה עם הנבחרת האולימפית של גרמניה המערבית במדליית ארד באולימפיאדת סיאול בשנת 1988, על אף שלא זכה לדקות משחק, ושימש גיבוי לאובה קאמפס. הזימון הבא של רק לנבחרת גרמניה היה למשחק הכנה ליורו 1996, בו ניצחה גרמניה 9-1 את נבחרת ליכטנשטיין, וזו הייתה הופעתו היחידה של רק במדי הנבחרת. עם זאת, זומן רק ליורו 1996, והיווה גיבוי מהספסל לאנדראס קפקה ולאוליבר קאן, וזכה עם הנבחרת בטורניר. לאחר פרישתו ממשחק פעיל, רק מילא מספר תפקידי אימון. תחילה שימש כמאמן שוערים בשאלקה 04, ואחר כך הפך למאמן זמני בדיסבורג בשנת 2011, ובהמשך מונה למאמן קבוע, אך פוטר כעבור זמן קצר עקב הישגים דלים. בעונת 2013/14 מונה למאמן פורטונה דיסלדורף באופן זמני וכשמונה מאמן קבוע, חזר רק להיות מאמן שוערים. בעונת 2015 מונה רק למאמן קבוע, אך פוטר במהלך פברואר 2015 לאחר שקבוצתו השיגה נקודה בודדת מתוך תשע אפשריות בשובה מפגרת החורף. רק הוא אביו החורג של הכדורגלן פייר-מישל לאזוגה. עם ורדר ברמן: אליפות הבונדסליגה (2): 1987/88, 1992/93 הגביע הגרמני (2): 1990/91, 1993/94 גביע אירופה למחזיקות גביע: 1991/92 עם שאלקה 04: הגביע הגרמני (2): 2001, 2002 עם נבחרת גרמניה: אולימפיאדת סיאול (1988): מדליית ארד אליפות אירופה בכדורגל: 1996 מדיה וקבצים בנושא אוליבר רק בוויקישיתוף אוליבר רק, באתר Transfermarkt אוליבר רק, באתר Fussballdaten.de (בגרמנית) אוליבר רק, באתר WorldFootball.net אוליבר רק, באתר National Football Teams אוליבר רק, באתר FootballDatabase.eu פרופיל המאמן, באתר Transfermarkt סטטיסטיקות ושיאי שוערים בבונדסליגה באתר bigsoccer.com
ליקר

ליקר הוא משקה אלכוהולי חזק ומתוק (מכיל לפחות 10% סוכר), המבוסס לרוב על תזקיק אלכוהולי המתובל בחומרים מגוונים כגון: פירות, אגוזים, תבלינים, דבש, שמנת ושוקולד. ליקר מכיל לרוב בין 15% ל-55% אלכוהול. הליקרים לרוב אינם מיושנים, אם כי הם יכולים לעבור תקופת חיתון מסוימת כדי לאפשר לטעמים להתמזג. המילה ליקר מגיעה מהמילה הלטינית 'liquifacere' שפרושה "להתמוסס" ומתייחסת להתמוססות חומרי הטעם במשקה. בחלק מהארצות (בייחוד בארצות הברית) מכונים הליקרים בשם "קורדיאל" (Cordial). הליקרים הראשונים הוכנו ככל הנראה בסוף ימי הביניים. הם יוצרו בעיקר על ידי נזירים שהשתמשו באלכוהול כדי לשמר צמחי מרפא שונים. הליקרים הללו היו מרירים, ושימשו בתרופות או שיקויים. ככל הנראה באיטליה הוכנו ליקרים החל מהמאה השלוש עשרה. כיום, ליקרים מיוצרים בארצות רבות בעולם ומוגשים בצורות שונות: נקי, עם קרח, עם קפה, או כחלק מקוקטייל. מרבית הליקרים המסחריים מבוססים כיום על תזקיק אלכוהולי נקי, המתובל וממותק ישירות. אולם חלק מהליקרים מבוססים על משקאות אלכוהוליים לבנים (וודקה, ג'ין, רום וטקילה) או על משקאות אלכוהוליים אחרים כגון ברנדי, וויסקי, ויין. עם זאת, סוג הליקר נקבע לרוב על פי המתבל הדומיננטי שבו. חלק מהליקרים הם גנריים, כלומר, לאף חברה אין בעלות על שם הליקר וחברות שונות מייצרות אותו, למשל קרם דה קסיס. ליקרים אחרים הם בגדר מותג, ומתכונם המדויק, רשימת מרכיביהם ואופן הכנתם נשמרים בסוד בדרך כלל. יש קטגוריות רבות של ליקרים המבוססות על המתבל המרכזי, כגון קפה, שוקולד, תפוזים, פירות, דבש, אגוזים, אניס ועוד. להלן מספר קטגוריות מיוחדות של ליקרים: ליקר עשבים - משפחת ליקרים מרירים, תרופתיים, לרוב בעלי מסורת עתיקה של מאות שנים. הם מכילים לרוב עשרות רבות של עשבי תיבול (כאשר הנוסחה המדויקת נשמרת בסוד). לרוב אלה ליקרים חזקים, המכילים 35%-55% אלכוהול. דוגמאות - שארטרז, בנדיקטין, יגרמייסטר, פסואה, בחרובקה, גלייבה ואוניקום. ליקר שמנת - ליקרים בתוספת שמנת. לרוב בעלי רמת אלכוהול נמוכה ביחס לליקר–כ-17%. דוגמאות - אייריש קרים (משפחת ליקרים המכילה ויסקי אירי ושמנת אירית), שרידאנס, אמרולה. שנאפס - לעיתים נחשב לליקר, בעיקר בגרסתו האמריקאית, כאשר הוא מכיל 20% אלכוהול ותוספות שונות על מנת לשפר את טעמו. עם זאת, הגרסה המקורית של המשקה מכילה כ-40% אלכוהול ונתפסת כמשקה אלכוהולי בפני עצמו ולא כחלק מקטגוריית הליקרים. ליקר, באתר אנציקלופדיה בריטניקה (באנגלית)
פין (מלחמת הכוכבים)

פין (באנגלית: Finn) הוא דמות בדיונית מסדרת הסרטים "מלחמת הכוכבים". הופיע לראשונה בסרט מלחמת הכוכבים - פרק 7: הכוח מתעורר. דמותו היא הגיבור המשני בסרט, לצדה של ריי, הגיבורה הראשית. את דמותו של פין מגלם השחקן ג'ון בויגה. פין, שמקום הולדתו לא ידוע, נלקח מביתו וממשפחתו כילד צעיר. בתחילה עובד פין כתברואן, אך לאחר מכן משולב בתוכנית האימונים לחיילי סער של המסדר הראשון. מאחר שחיילי הסער אינם מקבלים שמות, הוא זכה למספר הסידורי FN-2187 ושובץ תחת פיקודה של קפטן פאזמה. במהלך אירועי הסרט משובץ פין למשימתו הראשונה, תפיסתה של מפה המובילה לג'די האחרון, לוק סקייווקר על הכוכב ג'אקו, הנמצאת בידיו של לור סאן טקה. לור סאן טקה נהרג בידי קיילו רן שהגיע למקום מוקדם יותר. כועס על מותו פו דמרון מנסה לירות ברן, שעוצר את קרן הלייזר במעופה. לאחר שדמרון נלקח בשבי מצווה מנהיג המשימה, קיילו רן, על חיילי הסער לחסל את כל תושבי הכפר. פין, מזועזע עדיין ממות אחד מחבריו, אינו מסוגל לבצע את הפקודה. כשהוא חוזר למשחתת הבין-כוכבית הוא מזועזע עדיין ונתקף חרדה, מה שגורם לו להסיר את קסדתו. קפטן פאזמה מוצאת אותו במצבו זה, ודורשת ממנו להתייצב בלשכתה. FN-2187 מחליט לערוק מכוחות הסער של המסדר הראשון, ולשם כך הוא מחלץ את דמרון השבוי במטרה שהלה יבריח את שניהם בחללית TIE fighter. במהלך מנוסתם מעניק לו דמרון את השם פין, בו הוא נקרא מאותו רגע ואילך. במהלך הסרט פוגש פין בריי. הוא מתחזה לחבר בברית המורדים וקונה בכך את אמונה. ריי הופכת לחברתו ובת בריתו, ופין עושה כמיטב יכולתו להגן עליה ולהציל אותה (אם כי בכל המקרים שבהם ניסה לסייע לה התברר כי ריי הצליחה להיחלץ בכוחות עצמה). לבסוף הוא מחליט להצטרף למורדים ומסייע במתקפה על קוטל הכוכבים (אם כי גם כאן המניע האמיתי שלו הוא הרצון לחלץ את ריי השבויה). במסגרת נסיונותיו לסייע לריי הוא מנהל קרב חרבות אור חסר סיכוי מול קיילו רן, במהלכו הוא נפצע קשה ומאבד את הכרתו. פין מחוסר ההכרה מחולץ על ידי ריי וצ'ובאקה. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא פין בוויקישיתוף אתר האינטרנט הרשמי של פין (באנגלית)
ארץ הפלאות

ארץ הפלאות (באנגלית: Wonderland) היא ארץ בדיונית מתוך ספרו של לואיס קרול "הרפתקאות אליס בארץ הפלאות" (1865). בסיפור, המעבר לארץ הפלאות נעשה דרך מעבר תת-קרקעי, ואליס מגיעה אליה על ידי נפילה במורד מחילתו של הארנב הלבן, ככל הנראה על גדת נהר התמזה. המיקום של ארץ הפלאות מוערך על פי נתונים אלו להיות מתחת למחוז אוקספורדשייר. קרול לא מציין בספרו באיזה עומק נמצאת ארץ הפלאות, אך אליס דנה בשאלה זו בעצמה עת שהיא נופלת במורד המחילה. היא תוהה האם כבר עברה את מרכז כדור הארץ, והאם תצוץ מצידו השני. רוב ארץ הפלאות היא אזור מיוער, ויש גדילה מרובה של פטריות. הארץ מלאה בגנים שמורים ומטופחים היטב, ומצויים בה גם בתים, כדוגמת בית הדוכסית וביתו של הארנב הלבן. ידוע גם שקיים בארץ ים וחוף.  ארץ הפלאות נשלטת באופן טוטליטרי על ידי המלכה האדומה (קלף מלכה, מסוג לב). המלכה שולטת באכזריות, והמלך האדום נאלץ באופן קבוע לנסות להניא אותה מהוצאות להורג בעריפת ראש. חיות שונות בארמון משמשות ככלי משחק (כדוגמת פלמינגו המשמש כמחבט), ככיסאות, וכהדום לרגליים. הספר מכיל גם דוכסית, אך מעמדה אינו היה ברור. כיום אנו יודעים כי הדוכסית היא אחותה הצעירה של המלכה אשר הייתה אמורה לשלוט על הארץ לאחר שגעון אחותה לגודל ראשה אך בגלל שהמלוכה בארץ הפלאות היא ממושל לבכור המלכה כבשה את הארץ   האוכלוסייה המרכזית היא קלפי משחק שונים: משפחת המלוכה (לב), אנשי חצר (יהלום), חיילים (תלתן), ומשרתים (עלה). בנוסף, ישנם הרבה סוגים של חיות מדברות. בין הדמויות שאליס פוגשת בארץ הפלאות: ביל הלטאה הזחל חתול צ'שייר דודו עכבר דוכסית גריפין מלך הלבבות נסיך הלבבות הכובען ארנביב מלכת הלבבות הארנב הלבן ארץ עוץ הארץ התיכונה נרניה מפה בדיונית של ארץ הפלאות
אלינור מבריטני

אלינור, "הבתולה הנאווה מבריטני" (באנגלית: Eleanor, Fair Maid of Brittany;‏ סביבות 1184 – 10 באוגוסט 1241), ידועה גם העלמה מבריטני, פנינת בריטני, או היופי של בריטני, הייתה בתם הבכורה של ג'פרי, דוכס בריטני (בנו הרביעי של הנרי השני) וקונסטנס, דוכסית בריטני (אנ'). לקראת מותו של ריצ'רד "לב-ארי", החל מאבק כוחות בין אחיה ארתור מבריטני לבין ג'ון, שנעשה מאוחר יותר למלך ג'ון הראשון. בקרב מירבו (אנ'), ארתור, אלינור ואביריו של ארתור נשבו. אלינור נכלאה בטירת קורפה. ואילו ארתור, אחיה, נרצח בהשלכה מהחלון. אף על פי שזכותה לכתר הייתה גדולה מזכות בניו של ג'ון, פסחו עליה, כשהיא עדיין שבויה, לטובת הנרי, בנו של ג'ון, שהוכתר ב-1216. אלינור, בת דודתו הראשונה והמבוגרת ממנו, הייתה עדיין בחיים. למרות שתמיד התייחסת לכבוד כמנסיכה, אלינור בסופו של דבר בשבי 1241. בשנת 1268 הורה הנרי השלישי לאמסבורי להזכיר את ארתור ואלינור יחד עם כל המלכים והמלכות. אלינור מבריטני נולדה בסביבות 1184, לג'פרי השני, דוכס בריטני, בנו הרביעי של מלך אנגליה ולקונסטנס, הדוכסית מבריטני. היא התיימה מאביה בגיל שנתיים וגדלה אצל דודה ריצ'רד הראשון, מלך אנגליה וסבתה אלינור, הדוכסית מאקיטן. מדיה וקבצים בנושא אלינור מבריטני בוויקישיתוף ערך זה הוא קצרמר בנושא אנגלים. אתם מוזמנים לתרום לוויקיפדיה ולהרחיב אותו.
ניקי אמוקה-בירד

ניקי אמוקה-בירד (באנגלית: Nikki Amuka-Bird; נולדה ב-27 בפברואר 1976) היא שחקנית תיאטרון, קולנוע וטלוויזיה בריטית ילידת ניגריה. ניקי אמוקה-בירד נולדה במדינת דלתה שבניגריה, שם חי אביה. בגיל צעיר היא עזבה את ניגריה עם אמה וגדלה באנגליה ובאנטיגואה. בבריטניה למדה בפנימיה. בתחילה קיוותה להיות רקדנית אך שאיפתה זו סוכלה בגלל פגיעה בגבה. "כאשר נפגעתי בגבי הייתי בשלב שבו חשבתי מה ללמוד באוניברסיטה, וחשבתי לנסות ללמוד בקולג' לדרמה כי ידעתי שאוכל לרקוד שם. רק כאשר הלכתי לבית הספר למשחק נפתח לפני עולם המשחק והתאהבתי בו והפכתי להיות אובססיבית כמו כולם". היא למדה באקדמיה למוזיקה ולאמנויות הדרמה של לונדון (LAMDA) ואחר כך הופיעה בפעם הראשונה עם הלהקה השייקספירית המלכותית. בתיאטרון שיחקה אמוקה-בירד במחזה "Welcome to Thebe" (התיאטרון המלכותי הלאומי); "הלילה השנים עשר" (תיאטרון בריסטול אולד ויק) עליו הייתה מועמדת לפרס איאן צ'ארלסון לשנת 2004 על תפקידה כוויולה; "World Music" (תיאטרון קרוקיבל בשפילד ודונמאר ורהאוס); "נשים בצמרת" (Oxford Stage Company); "חלום ליל קיץ", "הסערה" והמחזה "משרתם של שני אדונים" (הלהקה השייקספירית המלכותית); "Doubt: A Parable" (תיאטרון טריסייקל). בקולנוע הופיעה אמוקה בירד בסרט "אות משמיים" (עיבוד מחודש מ-2006) "קארגו", "Almost Heaven" וכן בעיבוד לרומן "סוכנות הבלשיות מס 1" מאת אלכסנדר מק'קול סמית. בטלוויזיה הופיעה בסדרה "ספוקס", במיני-סדרה "קו היופי", "The Last Enemy", בסדרה "רובין הוד", בסדרת המדע בדיוני "טורצ'ווד" והשתתפה בסדרה "ניצולים" של ה-BBC המציגה עולם אפוקליפטי. ב-2010 שיחקה בתפקיד פקד בילוש גיינור ג'נקינס בסדרת הטלוויזיה "עדות אילמת". עוד הופיעה אמוקה-בירד בעיבוד של ה-BBC לרומן זוכה הפרסים של אנדראה לוי (אנ') "אי קטן" ששודר בדצמבר 2009. אמוקה-בירד נשואה לשחקן ג'פרי סטרטפילד (אנ') אותו פגשה כשהיו יחד בסיור הופעות עם הלהקה השייקספירית המלכותית ביפן. מדיה וקבצים בנושא ניקי אמוקה-בירד בוויקישיתוף ניקי אמוקה-בירד, במסד הנתונים הקולנועיים IMDb (באנגלית) ניקי אמוקה-בירד, באתר AllMovie (באנגלית) ניקי אמוקה-בירד, במסד הנתונים הקולנועיים KinoPoisk (ברוסית) ריאיון עם ניקי אמוקה-בירד (אורכב 13.06.2020 בארכיון Wayback Machine) Sophia A. Jackson, "Afridiziak Theatre News interview with Nikki Amuka-Bird, Welcome to Thebes", Afridiziak Theatre News, 3 June 2010. Caroline Bishop, "Nikki Amuka-Bird", Official London Theatre, 30 June 2010. "The No. 1 Ladies' Detective Agency - Nikki Amuka Bird plays Alice Busang", BBC Press Office. Alex Flatcher, "BBC One to adapt Levy's 'Small Island'", Digital Spy, 23 October 2008.
עונת 1962/1963 בליגה הלאומית

עונת 1962/1963 בליגה הלאומית הייתה העונה השמינית של הליגה הלאומית כליגת הכדורגל הבכירה בישראל. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים. הליגה כללה 12 קבוצות. הליגה נפתחה ב-13 באוקטובר 1962 והסתיימה ב-4 במאי 1963. העונה הסדירה בפעם החמישית ברציפות הסתיימה בניצחון של הפועל פתח תקווה. שיא זה לא נשבר עד היום. המבקיע המצטיין של העונה היה זכריה רצאבי מהפועל פתח תקווה שכבש 12 שערים. בעקבות ההחלטה להרחיב את הליגה ל-15 קבוצות, אף קבוצה לא ירדה ליגה. עבור המשחק בין מכבי יפו לבין מכבי פתח תקווה שהסתיים בתוצאה 3:1 לא הוענקו נקודות מחשד לשוחד